Jan 04,2017
బీఎస్‌ఈ ఐపీఓకు సెబీ తుది అనుమతులు
ముంబయి: 'బాంబే స్టాక్‌ ఎక్స్ఛేంజీ' (బీఎస్‌బీ) పబ్లిక్‌ ఇష్యూకు మార్కెట్‌ నియంత్రణ సంస్థ సెబీ నుంచి తుది అనుమతులు లభించాయి. ఆసియాలోనే చాలా పాత స్టాక్‌ ఎక్స్ఛేంజీగా పేరున్న బీఎస్‌ఈ దాదాపు రూ.1,500 కోట్ల మేర నిధుల సమీకరణకు గాను ఐపీఓకు నిమిత్తం సెబీకి 'ముసాయిదా ప్రాస్పెక్టస్‌'ను సమర్పించిన సంగతి విదితమే. ఈ పబ్లిక్‌ ఆఫర్‌లో భాగంగా బీఎస్‌ఈ దాదాపు 29,955,434 షేర్లను తమ వాటాదారులకు 'ఆఫర్‌ ఫర్‌ సేల్‌' మార్గం ద్వారా విక్రయించనుంది. షేరు ఒక్కింటికి రూ.500ల చొప్పున వాటాలను జారీ చేయనున్నట్లుగా సమాచారం. బీఎస్‌ఈ వేదికగా దాదాపు 3000 కంపెనీల షేర్లు ట్రేడ్‌ అవుతూ వస్తున్నాయి. ఇష్యూలోని 60 శాతాన్ని అర్హత కలిగిన సంస్థాగత కొనుగోలుదార్లకు కేటాయించనున్నట్టుగా సమాచారం. మూడో వంతు యాంకర్‌ ఇన్వెష్టర్ల వాటాను దేశీయ మ్యూచువల్‌ ఫండ్స్‌కు కేటాయించే అవకాశం ఉంది.
మీ స్నేహితులకు రికమెండ్ చెయ్యండి